**Ministru kabineta noteikumu projekta „Grozījumi Ministru kabineta 2011. gada 1. februāra noteikumos Nr. 89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija sadarbībā ar Izglītības kvalitātes valsts dienestu (turpmāk – kvalitātes dienests) ir sagatavojusi Ministru kabineta noteikumu projektu „Grozījumi Ministru kabineta 2011. gada 1. februāra noteikumos Nr. 89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”” (turpmāk – noteikumu projekts):  1) saskaņā ar Izglītības likuma 14.panta 35.punktā noteikto deleģējumu, kas paredz Ministru kabinetam noteikt kārtību, kādā izglītības iestāde informē izglītojamo vecākus (personas, kas realizē aizgādību), pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi;  2) lai nodrošinātu 10.1.*ex-ante* nosacījuma izpildi atbilstoši *Partnerības līgumā Eiropas Savienības investīciju fondu 2014.–2020.gada plānošanas periodam* noteiktajam un uzsāktu 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanu atbilstoši Ministru kabinetā apstiprinātajam laika grafikam (2016.gada 22.marta protokols Nr.14, 34.§ un 37. §), kā arī atbilstoši š.g. 15.marta sanāksmē ar Eiropas Komisiju panāktajai vienošanās un atbilstoši *konceptuālajam ziņojumam „Par politikas alternatīvu veidošanu priekšlaicīgas mācību pārtraukšanas problēmas risināšanai, lai nodrošinātu 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” ieviešanu”* (atbalstīts ar Ministru kabineta 2016. gada 5. maija rīkojumu Nr.286 (prot. Nr.21 34.§)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kvalitātes dienests, pamatojoties uz Izglītības likuma 20.pantā, Ministru kabineta 2013.gada 23.aprīļa noteikumos Nr.225 „Izglītības kvalitātes valsts dienesta nolikums” un kvalitātes dienesta 2016.gada darba plānā noteikto, no 2016.gada 23.februāra līdz 6.maijam veica prakses izpēti (turpmāk – izpēte), lai apzinātu vispārējās izglītības un profesionālās izglītības izglītojamos, kas bez attaisnojoša iemesla 2014./2015. mācību gada 2.semestrī un 2015./2016. mācību gadā līdz 1.martam vairāk nekā trīs mācību dienas nav apmeklējuši pirmsskolas izglītības iestādi vai vairāk nekā 20 mācību stundas – vispārējās izglītības vai profesionālās izglītības iestādi, apkopotu pašvaldību panāktās izmaiņas un uzlabojumus neattaisnotu mācību kavējumu uzskaitē un novēršanā kopš 2015.gada marta (kad notika iepriekšējā izpēte), kā arī izdarītu secinājumus par izmaiņām vispārējās izglītības un profesionālās izglītības iestāžu izglītojamo kavējumu skaitā un pašvaldību rīcībā kavējumu novēršanā, salīdzinot iegūtos datus par 2015./2016. mācību gadu ar datiem par 2013./2014. un 2014./2015. mācību gadu.  Izpētes rezultāti atspoguļo, ka neattaisnoto kavētāju īpatsvars 2013./2014., 2014./2015. un 2015./2016. mācību gadā nav būtiski mainījies un svārstās no 1% līdz 1,6% no kopējā izglītojamo skaita.  Lai arī situācija neattaisnoto kavējumu jomā nedaudz ir uzlabojusies (2014./2015. mācību gada 2.semestrī 46 pašvaldībās bijis ne vairāk par pieciem neattaisnotiem kavētājiem, 2015./2016. mācību gada 1.semestrī – 63 pašvaldībās, bet 2015./2016. 2.semestra pirmajos divos mēnešos – 68 pašvaldībās bijis ne vairāk par pieciem neattaisnotiem kavētājiem), tomēr Latvijā kopumā joprojām vērojamas nepilnības neattaisnotu kavējumu uzskaitē, datu apkopošanā par neattaisnotiem kavējumiem un neattaisnotu kavējumu novēršanā. Izglītības iestāžu un pašvaldības darbībā neattaisnotu kavējumu apzināšanā un novēršanā trūkst regularitātes un sadarbības starp institūcijām. Tas apdraud datu drošticamību un, iespējams, kavē atbalsta sniegšanu izglītojamiem, kam tas nepieciešams. Turklāt atsevišķos pētījumos iepriekšējos gados konstatēts augstāks neattaisnoto mācību kavējumu īpatsvars. Piemēram, Latvijā veiktā OECD PISA 2012.gada pētījuma (*OECD (Organisation for Economic Cooperation and Development. PISA (The Programme for International Student Assessment). OECD PISA 2012 pētījumu īstenoja Valsts izglītības attīstības aģentūra sadarbībā ar Latvijas Universitātes Pedagoģijas, psiholoģijas un mākslas fakultātes Izglītības pētniecības institūta pētniekiem*.) dati liecina, ka no aptaujātajiem 1407 15-gadīgajiem Rīgas skolu izglītojamajiem 19,5% pēdējo divu nedēļu laikā pirms pētījuma kavējuši pilnu mācību dienu. Rīgas domes Labklājības departamenta pasūtītajā Tirgus un sociālo pētījumu institūta “Latvijas Fakti” 2014.gada pētījumā (*Latvijas Fakti. Riska un aizsargājošo faktoru ietekme uz atkarību izraisošo vielu lietošanas līmeni jauniešu vidū. 5.posms. Rīga: 2014.gads*.) atklāts, ka 20% aptaujāto 15 un 16 gadīgo jauniešu kavē skolu „nobastojot”, bet dažādu iemeslu dēļ skolu kavē kopumā 56% 9.-10.klašu skolēnu,5 savukārt kvalitātes dienesta 2014.gadā veiktā analītiskā izpēte „*Vispārējās izglītības iestāžu izglītojamo kavējumi un rīcība to novēršanai*” liecina, ka 22% no 1765 aptaujātajiem vispārējās izglītības iestāžu 6., 9. un 11. klases skolēniem neattaisnoti kavē vismaz vienu mācību stundu nedēļā. Salīdzinot ar citu pašvaldību datiem un minētajiem pētījumiem, šaubas rada arī Rīgas domes sniegtā informācija par (salīdzinoši mazu) kavētāju skaitu.  Lai novērtētu situāciju par izglītojamo ilgstošiem neattaisnotiem izglītības iestādes kavējumiem un mazinātu priekšlaicīgas mācību pārtraukšanas (turpmāk – PMP) riskus, ir sistemātiski, ilgstoši un nepārtraukti metodiski pamatoti jāapkopo informācija, turklāt ne tikai pašvaldību, bet arī valsts līmenī, novēršot valsts līdzekļu neracionālu izmantošana gadījumos, kad izglītojamie ilgstoši kavē izglītības iestādi neattaisnotu iemeslu dēļ, jo valsts piešķir līdzekļus katra izglītības iestādē reģistrēta bērna izglītošanai, tomēr valsts rīcībā nav informācijas par izglītojamo apmeklējumu un kavējumiem. Tādēļ jāizveido un jāievieš attiecīga monitoringa sistēma, kas balstās uz informācijas par izglītojamo ilgstoši neattaisnotu mācību kavējumu analīzi.  Ievērojot minēto, ir nepieciešama izglītības iestādes ilgstoši neattaisnoto mācību kavējumu uzskaite, t.sk. arī par pilngadīgiem izglītojamiem, kas apgūst vispārējās izglītības un profesionālās izglītības programmas, kā arī par izglītojamiem, kas apgūst minētās izglītības programmas tālmācības formā, tādejādi nodrošinot monitoringu arī par pilngadīgu izglītojamo (piemēram, 11. – 12.klašu skolēni) neattaisnotiem kavējumiem un personām, kas izglītību iegūst tālmācības formā, kur ir atšķirīgs izglītības process.  Šobrīd Ministru kabineta 2011. gada 1. februāra noteikumu Nr. 89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” (turpmāk – noteikumi Nr.89) regulējums attiecas uz *bērniem (no piecu gadu vecuma) pirmsskolas izglītības iestādēs un nepilngadīgiem izglītojamiem vispārējās un profesionālās izglītības iestādēs*.  Atbilstoši noteikumu Nr.89 regulējumam līdz šim ilgstoši neattaisnoto mācību kavējumu uzskaite tika veikta izglītības iestādēs, kas īsteno vispārējās izglītības programmas (t.sk. pirmsskolas izglītības programmas) un sākotnējās profesionālās izglītības programmas (tātad, izņemot profesionālās tālākizglītības, profesionālās pilnveides izglītības programmas, kas ir *profesionālās izglītības īpaši veidi* (Profesionālās izglītības likuma 1.panta 12.un 13.punkts), un profesionālās ievirzes izglītības programmas, kas ir *sistematizēta zināšanu un prasmju apguve, kā arī vērtīborientācijas veidošana mākslā, kultūrā vai sportā līdztekus pamatizglītības vai vidējās izglītības pakāpei, kas dod iespēju sagatavoties profesionālās izglītības ieguvei izraudzītajā virzienā* (Izglītības likuma 1.panta 20.1punkts).  Izglītības likuma 14.panta 35.punkts paredz Ministru kabinetam noteikt kārtību, kādā izglītības iestāde informē izglītojamo vecākus (personas, kas realizē aizgādību), pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi. Minētais deleģējums neparedz izņēmumu pieaugušo izglītojamo mācību kavējumu uzskaitei.  Ņemot vērā, ka valsts finansē vispārējo un profesionālo (sākotnējo) izglītību neatkarīgi no izglītojamo vecuma, kas apgūst minēto izglītību, lai novērtētu situāciju par izglītojamo ilgstošiem neattaisnotiem mācību kavējumiem (valsts līmenī) un mazinātu priekšlaicīgas mācību pārtraukšanas risku, vienlaikus novēršot neracionālu valsts budžeta līdzekļu izlietojumu, noteikumu projekts paredz, ka *noteikumi attiecas uz izglītojamajiem, kas apgūst pirmsskolas izglītības, vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas)*.  Vienlaikus noteikumu projekts precizē kompetenci un atbildību izglītības iestādes, pašvaldības un valsts līmenī attiecībā uz izglītojamo kavējumu novēršanu:  - izglītības iestādei nosakot pienākumu nekavējoties ievadīt informāciju par izglītojamā (t.sk. izglītojamā, kas iegūst izglītību tālmācības formā, kā arī tiem pilngadīgiem izglītojamiem, kas apgūst vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas)) kavējumiem, to iemesliem, kā arī rīcību to novēršanai (piemēram, sazināšanās ar vecākiem, sadarbība ar kompetentām iestādēm u.tml.) Valsts izglītības informācijas sistēmā (turpmāk – VIIS) Ministru kabineta noteiktā kārtībā;  - pašvaldībai (pašvaldības izglītības pārvaldes iestāde vai izglītības speciālists), ievērojot izglītības iestāžu ievadīto informāciju VIIS, ja nepieciešams, noskaidrot izglītības iestādes neapmeklēšanas cēloņus, koordinē to novēršanu, sadarbojoties ar izglītības iestādi un citām institūcijām, tostarp sociālo dienestu, bāriņtiesu, kas veicinās efektīvu starpinstitucionālo sadarbību, kā arī pašvaldību darbu šajā jomā;  - kvalitātes dienestam nosakot pienākumu vienu reizi gadā apkopot un analizēt ievadīto informāciju VIIS un sniegt metodisku atbalstu pašvaldībām un izglītības iestādēm PMP risku mazināšanai.  Saskaņā ar Ministru kabineta 2005.gada 18.oktobra noteikumos Nr.779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” un Ministru kabineta 2007.gada 6.marta noteikumos Nr.165 “Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju” noteikto izglītības iestādēm jau šobrīd ir pienākums kārtot klases žurnālus (vispārējās izglītības iestādēm) un grupas mācību nodarbību uzskaites žurnālus (profesionālās izglītības iestādēm), kur ieraksta ziņas par visu izglītojamo mācību kavējumiem, kas apgūst izglītību attiecīgajā izglītības pakāpē. Tas ir viens no pedagoga pienākumiem, kuru finansē valsts.  Ņemot vērā, ka noteikumi Nr.89 šobrīd paredz datu apstrādi par nepilngadīgo izglītojamo mācību kavējumiem, kā arī pašvaldības kompetenci, tad noteikumu projekts samērīgi un līdzvērtīgi nosaka datu apstrādi arī par pilngadīgo izglītojamo mācību kavējumiem attiecīgajā izglītības pakāpē, kā arī būtībā nemaina līdzšinējo informācijas apjomu un apriti.  Noteikumu Nr.89 7.punkts šobrīd paredz pašvaldībām pienākumu noskaidrot izglītības iestādes neapmeklēšanas cēloņus, koordinēt to novēršanu un, ja nepieciešams, nosūtīt attiecīgo informāciju sociālajam dienestam, bāriņtiesai un citām institūcijām.  Noteikumu projekts nemaina līdzšinējo pašvaldību funkciju un kārtību izglītības iestādes neapmeklēšanas cēloņu noskaidrošanā, koordinēšanā un sadarbībā ar citām institūcijām, t.sk. sociālo dienestu un bāriņtiesu. Vienlaikus tiek uzsvērta pašvaldības sadarbība ar izglītības iestādi, jo sākotnēji izglītības iestāde ir atbildīga izglītības procesa nodrošināšanā izglītojamajam. Savukārt pašvaldības pienākums ir gādāt par iedzīvotāju izglītību. Svarīga ir pašvaldības sadarbība tieši ar izglītības iestādi, lai nodrošinātu atbilstošu izglītības procesu riska grupas izglītojamajiem, jo izglītības iestāde ir vislabāk informēta par saviem izglītojamajiem, to paradumiem ģimenes stāvokli, dzīvesveidu u.tml.  Pašvaldībām noteiktā pienākuma pastāvīgi apkopot un analizēt izglītības iestāžu ievadīto informāciju mērķis ir nodrošināt pastāvīgu izglītības iestādes un pašvaldības sadarbību, lai attiecīgā pašvaldība savlaicīgi varētu apzināt un novērtēt situāciju savā teritorijā un pieņemt lēmumu par konkrētu rīcību situācijas uzlabošanai, piemēram, citas kompetentas institūcijas iesaistīšana, izglītojošu pasākumu veikšana.  Savukārt kvalitātes dienestam noteikumu projekts paredz pienākumu vienu reizi gadā apkopot un analizēt visu ievadīto informāciju VIIS kopumā un sniegt metodisku atbalstu pašvaldībām un izglītības iestādēm priekšlaicīgas mācību pārtraukšanas risku mazināšanai. Tātad kvalitātes dienesta loma informācijas par izglītojamo mācību kavējumiem analīzē un apkopošanā ir saistāma ar Izglītības likuma 20.panta trešās daļas 2.punktā noteikto pienākumu analizēt izglītības iestāžu darbību, kā rezultātā iespējams izstrādāt priekšlikumus normatīvo aktu grozījumiem un izglītības iestāžu darba uzlabošanai. |
| 3. | Projekta izstrādē iesaistītās institūcijas | Izglītības un zinātnes ministrija, kvalitātes dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Izglītības iestādes, kas īsteno pirmsskolas izglītības programmas, vispārējās izglītības programmas un profesionālās izglītības programmas izglītības (izņemot profesionālās tālākizglītības un profesionālās pilnveides izglītības un profesionālās ievirzes izglītības programmas), kuru pienākums ir ievadīt informāciju par izglītojamā kavējumiem, to iemesliem, kā arī rīcību to novēršanai VIIS (apmēram 2000);  2) potenciālie 1.punktā minēto izglītības iestāžu dibinātāji;  3) pašvaldības, kuru pienākums ir regulāri apkopot un analizēt izglītības iestāžu ievadīto informāciju VIIS par izglītojamo ilgstoši neattaisnotiem kavējumiem, to iemesliem un rīcību to novēršanai, kā arī koordinēt kavējumu novēršanu, regulāri sadarbojoties ar izglītības iestādi un citām institūcijām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar VIIS funkcionalitātes paplašināšanu, nodrošinot papildu iespējas PMP riska un neattaisnotu mācību kavējumu novēršanai, kā arī atvieglojot normatīvajos aktos, piemēram, likumā “Par pašvaldībām” un Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas noteikumi” noteiktā izpildi.  Jau šobrīd Ministru kabineta 2005.gada 18.oktobra noteikumi Nr.779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” un Ministru kabineta 2007.gada 6.marta noteikumi Nr.165 “Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju” nosaka pienākumu izglītības iestādēm kārtot klases žurnālus (vispārējās izglītības iestādēm) un grupas mācību nodarbību uzskaites žurnālus (profesionālās izglītības iestādēm), kur ieraksta ziņas par izglītojamā mācību kavējumiem. Tas ir viens no pedagoga pienākumiem, kuru valsts finansē. Izglītojamo mācību kavējumu ievade VIIS nodrošinās operatīvu informācijas apmaiņu ar pašvaldībām, tādējādi mazinot administratīvo slogu. |
| 3. | Administratīvo izmaksu monetārs novērtējums | Nav aprēķināms pēc Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 25.punktā noteiktās metodikas, jo informācijas ievades un atjaunošanas regularitāte un apjoms ir dažādi atkarībā no izglītojamo skaita, kavējumu regularitātes, izglītības iestādes neapmeklēšanas cēloņiem u.tml. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
|  | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***0*** | ***0*** | ***0*** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas tehnoloģiju attīstība un uzturēšana izglītībā, Microsoft līguma un projektu nodrošināšana” piešķirto līdzekļu ietvaros, kā arī budžeta programmas „Padotības iestādes un to pasākumi 42.00.00” apakšprogrammā 42.01.00 „Iestāžu darbības nodrošināšana” piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz**  **spēkā esošo tiesību normu sistēmu** | | |
| 1. | Nepieciešamie saistītie tiesību akta projekti | Valsts izglītības informācijas sistēmas saturu, uzturēšanas un aktualizācijas kārtību nosaka Ministru kabineta 2010.gada 17.augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – noteikumi Nr.788), kas šobrīd neparedz ievadīt izglītības iestādēm informāciju par izglītības iestādes ilgstoši neattaisnotiem mācību kavējumiem. Līdz ar to, lai nodrošinātu *10.1.ex-ante nosacījuma izpildi*, ir izdarāmi grozījumi noteikumos Nr.788 (VSS-656, Valsts sekretāru sanāksmes 2016.gada 7.jūlija prot. Nr.26, 14.§), nodrošinot visaptverošu un regulāru informācijas apmaiņu izglītības iestādes, pašvaldības un valsts līmenī par izglītības iestādes ilgstoši neattaisnotiem mācību kavējumiem, t.sk. par tiem pilngadīgiem izglītojamiem, kas apgūst vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas), kā arī par izglītojamiem, kas apgūst minētās izglītības programmas tālmācības formā, tādejādi nodrošinot monitoringu arī par pilngadīgu izglītojamo (piemēram, 11. – 12.klašu skolēni) neattaisnotiem kavējumiem un personām, kas izglītību iegūst tālmācības formā, kur ir atšķirīgs izglītības process. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē | Sabiedrības iesaiste nodrošināta, informējot par noteikumu projektu un šobrīd aktuālo mērķi mazināt PMP risku, kas ietver nepieciešamību nodrošināt visaptverošu un regulāru informācijas apmaiņu izglītības iestādes, pašvaldības un valsts līmenī par izglītojamo mācību kavējumiem.  Vienlaikus noteikumu projekta izstrādē ņemti vērā arī Rīgas Domes Izglītības, kultūras un sporta departamenta priekšlikumi saistībā ar pilngadīgajiem izglītojamajiem, kas neapmeklē izglītības iestādi.  Noteikumu projekts kvalitātes dienesta tīmekļa vietnē [www.ikvd.gov.lv](http://www.ikvd.gov.lv) publicēts 2016.gada 3.jūnijā. |
| 3. | Sabiedrības līdzdalības rezultāti | Par kvalitātes dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | * Izglītības un zinātnes ministrija; * kvalitātes dienests; * izglītības iestādes, kas īsteno pirmsskolas izglītības programmas, vispārējās izglītības programmas un profesionālās izglītības programmas izglītības (izņemot profesionālās tālākizglītības un profesionālās pilnveides izglītības un profesionālās ievirzes izglītības programmas); * pašvaldības, kuru pienākums ir regulāri apkopot un analizēt izglītības iestāžu ievadīto informāciju VIIS par izglītojamo ilgstoši neattaisnotiem kavējumiem, to iemesliem un rīcību to novēršanai, kā arī koordinēt kavējumu novēršanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo resursu ietvaros, nepalielinot nodarbināto skaitu.  Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Izglītības un zinātnes ministrs K.Šadurskis

Vīza:

Valsts sekretāre L.Lejiņa

17.08.2016 12:28

2665

I.J.Mihailovs

67507833; [Janis.Mihailovs@ikvd.gov.lv](mailto:Janis.Mihailovs@ikvd.gov.lv)

A.Lasmane

67367202; [Agnese.Lasmane@ikvd.gov.lv](mailto:Agnese.Lasmane@ikvd.gov.lv)